# lav4eРЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” ШУМЕН

**З А П О В Е Д**

**№ РД-12-01-290-2/01.09.2020 год.**

**гр. Шумен**

 На основание чл. 3, ал. 4, във връзка с чл. 3, ал. 3, т. 24 от Устройствения правилник на Областните дирекции „Земеделие”, във връзка с § 12а от Преходните и заключителни разпоредби на Закона за собствеността и ползването на земеделските земи (обн. ДВ, бр. 38/ 2014 г.), чл. 105, ал. 2 и чл. 106, ал. 1 от Правилника за прилагане на закона за собствеността и ползването на земеделските земи (ППЗСПЗЗ), Заповед № РД 46-158/14.04.2020 год. на Министъра на земеделието, храните и горите, писмо с изх. АО-1765/10.12.2019 год. за изразено съгласие от страна на Министъра на земеделието, храните и горите и Протокол от 20.08.2020 год. на комисия, назначена със заповед № РД-12-01-290-1/19.08.2020 год. на Директора на ОД ”Земеделие” Шумен,

**Н А Р Е Ж Д А М :**

**Откривам първа процедура** за провеждане на търг с тайно наддаване по реда на чл. 27, ал. 9, във връзка с чл. 106, ал. 13 от ППЗСПЗЗ за придобиване право на собственоствърху земеделска земя, представляваща имоти по § 12а от ПЗР на ЗСПЗЗ, находящи се извън урбанизираната територия, както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № по ред | землище | община | Поземлен имот с идентифи -катор поКККР | Съседи в границите на стопанския двор /физически, юридически лица или общини/, които не са обслужващи пътища | Площ на имота/дка/ | Начална тръжна цена/лева/ | Депозит/лева/ -10 % от началната тръжна цена | Разходи по чл. 56ш от ППЗСПЗЗ/лева/ |
| **1.** | **Изгрев** | **Венец** | **32562.48.647** | **32562.48.646;****32562.48.658 и****32562.48.659** | **9,937** | **14 760.00** | **1 476.00** | **85.00** |

**Съгласно разпоредбата на чл. 27, ал. 8, изречение посл. от ЗСПЗЗ и чл. 106, ал. 13 от ППЗСПЗ и на основание протокол от 20.08.2020 г. на комисия, назначена със заповед РД – 12-01-290-1/19.08.2020 год. на Директора на ОД ”Земеделие” Шумен в първия търг за предложения имот право на участие имат само собственици на имоти в границите на стопанския двор, съседни на имота - обект на търга, които не представляват обслужващи пътища, независимо от тяхната собственост. Имоти, които нямат обща граница с предлагания на търга имот, не се считат за съседни.**

**Класиране се извършва, ако се явят поне двама лeгитимни кандидати (съседи), които са подали правилно попълнени заявления в срока по чл. 106, ал. 7 от ППЗСПЗЗ, чиито тръжни документи отговарят на изискванията на чл. 106, ал. 10 и ал. 14 от ППЗСПЗЗ и притежават документи за собственост на съседни имоти, към датата на публикуване на заповедта.**

1. **Информация за земите – обект на търга**, е изложена в Областна дирекция „Земеделие” Шумен, в Общинска служба по земеделие Венец, община Венец и кметство с. Изгрев.

web site: <https://www.mzh.government.bg/Odz-shumen/bg/Home.aspx> и

web site: <http://www.mzh.government.bg/mzh/bg/Home.aspx>

1. **Място и срок за получаване на заявления.** Документите за участие в търга се получават в сградата на Областна дирекция „Земеделие” Шумен, бул. „Славянски” № 17, стая 102, в срок 30 дни преди крайния срок за подаване на заявленията за участие, считано от последната дата на публикация на заповедта.
2. **Място и срок за подаване на заявления.** Документите за участие в търга се подават в сградата на Областна дирекция „Земеделие” Шумен, бул. „Славянски” № 17, стая № 106, всеки работен ден от 09.00 до 17.30 часа, в срок 30 дни, считано от последната дата на публикация на заповедта.

 **Предложената в заявлението тръжна цена следва да бъде само в цели левове за всеки имот - обект на търга и не може да бъде по-ниска от началната тръжна цена.**

Заявителите или писмено упълномощено от тях лице с нотариална заверка на подписа лица подават в областна дирекция "Земеделие" отделно заявление за всеки имот, в което се посочват единен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или от едноличен търговец, местонахождението, номерът и площта на поземления имот и предлаганата цена за имота в левове. При подаване на заявлението заявителят или упълномощеното лице представят документ за самоличност и прилагат:

* Нотариално заверено пълномощно, когато документите се подават от упълномощено лице;
* Платежен документ за внесен депозит в оригинал, когато плащането не е извършено по електронен път.
* Решение на съответния оправомощен орган за закупуване на държавните имоти – предмет на продажбата, когато заявлението се подава от юридическо лице или от едноличен търговец.
* Копие от документ за собственост на съседни имоти с отделни номера в КВС или идентификатори в КККР;
* Декларация, че не са „свързани лица“ по смисъла на Търговския закон и Данъчно осигурителния процесуален кодекс и „свързани предприятия“ по смисъла на Закона за малките и средни предприятия, утвърдена със Заповед № РД-04-8/24.02.2020 г. на директора на ОД ”Земеделие” Шумен;
* Декларация за съгласие за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г., относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО /Общ регламент относно защитата на данните,/ утвърдена със Заповед № РД-27-142/23.05.2018 год. на директора на Областна дирекция „Земеделие“ Шумен.

**Не се допускат до участие в търга кандидатите, чиито заявления са подадени след изтичането на определения срок или не отговарят на изискванията на чл. 106, ал. 10 и ал. 14 от ППЗСПЗЗ.**

**5.** **Търгът може да се проведе, само когато за обявения имот са подадени повече от едно заявление за участие от лица, собственици на отделни имоти, съседни на имота – обект на търга.**

**6. Условия за плащане на цената на депозита. Размерът на депозита за участие в търга е 10% от началната тръжна** цена за всеки имот, като върху стойността на депозита не се начислява лихва и същият не подлежи на връщане при отказ от сключване на договор. Плащанията се извършват в български лева, по банков път, по набирателната сметка на Областна дирекция „Земеделие” Шумен:

**IBAN** **BG48 UNCR 7000 3319 7103 28** при Уни Кредит Булбанк – филиал Шумен.

**BIC code: UNCRBGSF**

**7. Условия за връщане на депозита.** Депозитът на спечелилия участник се прихваща от продажната цена на имота. Внесените депозити от некласираните кандидати се възстановяват в 7-дневен срок след приключването на търга, а депозитът на кандидата, класиран на второ място, след подписване на договора със спечелилия кандидат. Депозитите на кандидатите, класирани на първо и второ място, не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

**8.** Директорът на областната дирекция „Земеделие” Шумен в 3-дневен срок след изтичане на крайния срок за подаване на заявленията за участие в търга назначава със заповед тръжната комисия. В 14-дневен срок тръжната комисия разглежда заявленията, класира предложенията и определя спечелилия търга кандидат за всеки имот. За резултатите от търга се съставя протокол, съгласно чл. 107, ал. 8 от ППЗСПЗЗ. В случаите по чл. 108 от ППЗСПЗЗ (когато няколко участници са предложили една и съща цена за даден имот), между тях се провежда търг с явно наддаване с начална цена - равна на предложената от кандидатите при търга с тайно наддаване цена, увеличена с една стъпка, като стъпката за наддаване е в размер на 100 /сто/ лева.

**9. Председателят на тръжната комисия** уведомява по реда на Гражданско-процесуалния кодекс (ГПК) кандидатите по чл. 108, ал. 1 от ППЗСПЗЗ за деня, часа, условията и реда за провеждане на търга с явно наддаване.

 **10.** **Място за обявяване протокола от търга.** Протоколът от проведения търг да се обяви на информационното табло в сградата на Областна дирекция „Земеделие” Шумен, бул. „Славянски” № 17 и да се публикува на интернет страницата на Областна дирекция „Земеделие” Шумен.

 **В 7-дневен срок от обявяването на протокола, участниците в търга могат да направят писмени възражения до тръжната комисия.**

Настоящата Заповед да се публикува на интернет страницата на ОД „Земеделие” Шумен, на интернет страницата на Министерството на земеделието, храните и горите, както и във в. „24 часа”.

 Същата да бъде обявена на информационното табло на Областна дирекция „Земеделие” Шумен, Общинската служба по земеделие Венец, община Венец и кметство с. Изгрев в 3-дневен срок от издаването ù.

**ВИОЛЕТА ВЪЛЧЕВА**

 *Директор на Областна дирекция*

*“Земеделие” Шумен*